દેશની સૌથી મોટી કાર ઉત્પાદક કંપની મારુતિ સુઝુકી ઈન્ડિયાએ બજાર પર તેની પકડ વધુ મજબૂત બનાવી છે. જૂનના પ્રથમ ક્વાર્ટરમાં પેસેન્જર કાર સેગમેન્ટમાં મારુતિનો હિસ્સો વધીને ૫૨.૫૪ ટકા થઈ ગયો છે. એપ્રિલથી જૂનના ગાળામાં તાતા મોટર્સે હોન્ડ કાર્સ ઈન્ડિયાને પાછળ રાખી દીધી છે અને બજાર હિસ્સાની દૃષ્ટિએ ચોથા ક્રમે આવી ગઈ છે. સોસાયટી ઓફ ઈન્ડિયન ઓટોમોબાઈલ મેન્યુફેક્ચરર્સ (સિયામ)ના તાજેતરના આંકડા મુજબ કુલ સ્થાનિક પેસેન્જર વ્હીકલ વેચાણ પ્રથમ ક્વાર્ટરમાં ૧૯.૯૧ ટકા વધીને ૮,૭૩,૫૦૧ યુનિટ થયું હતું. ગયા વર્ષે પ્રથમ ક્વાર્ટરમાં વેચાણ ૭,૨૮,૪૮૩ યુનિટ થયું હતું.